Ændring af regulativ for husholdningsaffald 
Sagsfremstilling 
13.    Ændring af regulativ for husholdningsaffald  
                                                                                                                        Åbent 
Sagsnr.: 326-2015-10432       J.nr.: 07.00.03           Frida Østergaard.: 326-2015-57449 
  
[adresse] 
De bestemmelser, der gælder for en kommunes affaldsordninger, skal fastlægges i to regulativer. Der skal foreligge 
et regulativ for husholdningsaffald og et for erhvervsaffald. Hvis der sker ændringer i lovgivningen, eller hvis 
kommunen træffer beslutning om ændringer i affaldsordningerne, skal regulativerne rettes og vedtages på ny. 
  
Kommunalbestyrelsen har den 25. februar 2015 besluttet, at alle ejendomme skal have ugetømning af 
affaldsbeholdere i dagrenovationsordningen i sommermånederne juni, juli og august, og den 17. december 2014 
besluttede Kommunalbestyrelsen, at indsamlingen af storskrald skal ændres fra 2 gange årligt til 4 gange årligt fra 
2016. 
  
Som følge heraf har administrationen udarbejdet et forslag til revision af regulativ for husholdningsaffald. 
  
I regulativet under "Ordning for dagrenovation" er § 9.9 om afhentning af dagrenovation tilrettet, så den er i 
overensstemmelse med beslutningen om ugetømning i juni, juli og august. 
  
Under "Ordning for storskrald" er § 24.3 tilrettet, så det fremgår, at indsamlingen sker 4 gange årligt fra 2016. 
  
Herudover er § 23 omhandlende "Ordning for afbrænding af haveaffald" tilrettet, da bekendtgørelsen om 
brandværnsforanstaltninger ved afbrænding er blevet ændret. Regulativet har hidtil henvist til de afstandskrav, der i 
henhold til bekendtgørelsen skulle overholdes ved afbrænding. Afstandskravene er nu udtaget af bekendtgørelsen. 
  
Administrationen har imidlertid efter samråd med Kalundborg Brand og Redning valgt at lade afstandskravene stå i 
regulativet, så de nu fremgår som et vilkår for afbrænding hjemlet i selve regulativet. 
  
Regulativforslaget skal i offentlig høring i fire uger inden endelig vedtagelse og ikrafttrædelse. 
  
BEHANDLING 
Teknik- og Miljøudvalg, Økonomiudvalg, Kommunalbestyrelsen. 
  
INDSTILLING 
Direktøren for Teknik og Udvikling indstiller,  
at forslag til regulativ for husholdningsaffald godkendes og sendes i offentlig høring. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
Teknik- og Miljøudvalgets møde den 13. april 2015: 
Udvalget vedtog at anbefale teknik- og udviklingsdirektørens indstilling. 
Økonomiudvalgets møde den 22. april 2015: 
Udvalget vedtog at anbefale Teknik- og Miljøudvalgets indstilling. 
  
Bilag 
  
  
Bilag 1 - Forslag til Regulativ for husholdningsaffald [telefonnummer] 
326-2015-75355 
  
  
  
Kommunalbestyrelsens møde den 29. april 2015: 
Kommunalbestyrelsen vedtog at godkende Økonomiudvalgets indstilling. 
